Nun son pumaraes, son vertederos
#000001
La Coordinadora Ecoloxista d’Asturies denuncia’l camuflaxe de numberosos vertederos d’escombros como “rellenu pa llantáu de pumares”
#000002
A pesar de les alegaciones presentaes pol impactu ambiental deriváu del mesmu, la Comisión d’Asuntos Ambientales del “Principado”, en comuña col Ayuntamientu de Corvera, vien d’autorizar la creación d’un nueu vertederu en Cancienes (Corvera), tramitáu como un “tarrén pa la implantación d’esplotación de pumar de sidra de Monte Escuru”.
#000003
Nun ye la primer ocasión en la qu’un proyeutu de vertederu d’inertes s’anuncia como esplotación agrícola: na mesma fastera y a bien pocos metros, tramitase l’ampliación del vertederu d’inertes de Monte Grande, qu’acumula delles denuncies por irregularidaes y a unos pocos kilómetros tramítase l’ampliación del vertederu del Cotarón (Carreño). “Menudo coladeru que son les alministraciones, cambien pumarada por vertederu, mañana una central nuclear cuelennosla como una churrería” ironiza sol’asuntu Fructuoso Póntigo, de la C.E.A
#000004
Esti nuéu vertederu ta aprebáu pa una capacidá anicial de 1.490.209 m3 que van ocupar 175.000 m2 de superficie. L’altor estimáu del rellenu ye de 38 metros. El“Principado” alega qu’esti proyeutu “nun tendrá efeutos significativos so’l mediu ambiente más allá de los ya evaluaos y analizaos na citada documentación”
#000005
Ye cierto que’l PGO de Corvera almite l’asignación pa vertederos de suelos degradaos o antigües canteres, lo que nun ye’l casu al ser una pradería en perfechu estáu. l’impautu paisaxísticu sedrá fuerte y sedrá visible dende les llocalidaes de Cancienes y Solis.
#000006
La so direición de corréu lleutrónicu nun sedrá espublizada. Los campos precisos tan marcaos *
#000009